Jutika
Jutika (angl. Utica) – miestas Jungtinių Amerikos Valstijų šiaurės rytuose, Niujorko valstijos centrinėje dalyje, 153 km į vakarus nuo Olbanio, 386 km į šiaurės vakarus nuo Niujorko, prie Mohoko upės. Onaidų apygardos administracinis centras ir didžiausias miestas. 2020 m. JAV gyventojų surašymo duomenimis, mieste gyveno 65 283 gyventojai. Yra universitetas. Medicinos ir chirurgijos įrangos, medinių baldų, papuošalų dėžučių, darbastalio reikmenų, oro erdvės energijos perdavimo, tekstilinių padangų sutvirtinimų gamyba.